الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. حلب هى اكبر مدينه فى سوريا فى عدد السكان و هى مركز محافظه حلب اللى هى اكبر محافظات سوريا من ناحيه عدد السكان, موجوده فى شمال غرب سوريا على بعد 310 كيلو متر من دمشق. كانت عاصمه لمملكه يمحاض الاموريه و جات عليها بعد كده حضارات كتير زى الحثيه و‌ الاراميه و‌ الاشوريه و‌ الفارسيه و‌ الهيلينيه و‌ الرومانيه و‌ البيزنطيه و الاسلاميه. فى العصر العباسى كانت حلب عاصمه للدوله الحمدانيه اللى امتدت من حلب الى الجزيره الفراتيه و‌ الموصل. حلب واحده من اقدم المدن المأهوله فى العالم من بدايه الالفيه السادسه قبل الميلاد. كانت نقطه تجاريه استراتيجيه فى نص الطريق بين البحر الابيض المتوسط و‌ بلاد الرافدين و نهايه طريق الحرير اللى بيمر عبر آسيا الوسطى و‌ بلاد الرافدين. وبقيت حلب لقرون اكبر المدن السوريه و تالت مدينه فى الدوله العثمانيه بعد اسطنبول و‌ القاهره.